open-index/open-wikipedia-markdown huggingface dataset:
Rødbanken

**Rødbanken** er en monumental bygning i Tromsø sentrum, med adresse Storgata 65. Den ble opprinnelig bygget for Tromsø Sparebank i årene 1910–1915. Bygget brukes i dag som hovedkontor for SpareBank 1 Nord-Norge. Navnet kommer av den karakteristiske rød-oransje fargen som bygget har hatt gjennom hele sin historie.

Bygningen, som ble tegnet i 1909 av arkitekt Henrik Nissen i Kristiania, er i jugendstil, med preg av ny-Louis-seize. Byggearbeidene ble påbegynt av entreprenør Theodor Amundsen i januar 1910. Det første byggetrinnet mot sør, som omfattet størsteparten av bygningen, sto ferdig i 1912, mens nordfløyen ble fullført i 1915.

I tillegg til Sparebankens lokaler inneholdt bygget kommunale kontorer, samt bibliotek, festsal og lokaler for Frimurerlosjen og leseforeningen Athenæum. Tromsø bibliotek holdt til i bygningen fra 1915 helt fram til 1973.

Bygningen var en av de første murbygningene i Tromsø sentrum, og er oppført i pusset teglstein, levert av teglverket i Tromsdalen, over tre etasjer på en høy granittsokkel, samt en høy mansardetasje. Bygningen har fasader i puss med sparsomme stukkdetaljer. Den ligger vendt mot tre gater: Storgata, Fredrik Langes gate og Bankgata. Hovedfasaden mot Storgata har et forhøyet midtparti kronet med en svungen gavl over hovedinngangen. Bygget har karakteristiske runde hjørner. 

## Litteratur
*N.A. Ytreberg: *Tromsø bys historie* (1946–71)

## Eksterne lenker
*
Molsheim

**Molsheim** er en by og kommune i Alsace nordøst i Frankrike. Den er *[[sous-préfecture]]* (underprefektur) i departementet Bas-Rhin i regionen Grand Est. Byen Molsheim var opprinnelig tysk, men etter første verdenskrig ble den liggende på fransk side av grensen.

## Attraksjoner
Gamlebyen i Molsheim er godt bevart og inneholder mange gamle hus og bygninger med typisk alsasisk arkitektur. De mest kjente bygningene er *Tour des Forgerons* fra middelalderen, *Metzig* fra renessansen, den barokke kirken *Eglise des Jésuites*, som er så stor at den kunne ha plass til hele byen da den ble bygget, og det klassiske *Hôtel de ville*. Det tidligere klosteret *La Chartreuse*, som delvis ble ødelagt under den franske revolusjonen har i dag et museum.

## Økonomi
Molsheim er kjent som hjemby for bilfabrikken Bugatti. Produksjonen av Bugatti Automobiles SAS ble startet opp igjen i Dorlisheim nær Molsheim i 2005.

## Befolkningsutvikling
***Antall innbyggere i kommunen Molsheim***

## Referanser


## Eksterne lenker
* 
* Kommunedata INSEE
Monomachiidae

* *[[Monomachus]]*
* *[[Tetraconus]]*

**Monomachidae** (noen ganger stavet Monomachiidae) er en gruppe som hører til blant parasittvepsene og er en familie i ordenen vepser. Det er en ganske artsfattig gruppe som omfatter ca. 20 beskrevne, nålevende arter. Slekten *Monomachus*, med 14 arter, lever i Australia og Sør-Amerika, mens slekten *[[Tetraconus]]* lever i det sørlige Sør-Amerika.
 
## Utseende
Svært lange og slanke, gjerne svarte snyltevepser. Antennene er trådformede og middels lange, hodet rundt med forholdsvis små, ovale fasettøyne. Forkroppen (thorax) er påfallende slank, beina temmelig korte og gjerne rødlige. Bakkroppen er sterkt forlenget og når langt bakenfor vingene, nærmest som et langt rør – i så måte ligner de på familien Pelecinidae.

## Levevis
I alle fall noen av artene er parasitoider som angriper tovinger (Diptera), kanskje først og fremst våpenfluer (Stratiomyidae).

## Systematisk inndeling

* ordenen vepser, (Hymenoptera)
** gruppen stilkvepser, Apocrita 
*** gruppen Proctotrupomorpha 
**** gruppen Proctotrupoidea
***** familien Monomachiidae
****** *[[Monomachus]]* Klug – 3 arter i Australia, 11 i Sør-Amerika
****** *[[Tetraconus]]* Szepligeti – 6 arter, sørlige Sør-Amerika

## Kilder
* Azevedo, C.O. & Sá Santo, H. (2001) Seasonality of *Monomachus* spp. (Hymenoptera: Monomachidae) in the Biological reserve of Duas Bocas, Esperito Santo State, Brazil. https://web.archive.org/web/20071010113044/http://www.uvv.br/heliosantos/monomachus.pdf 
* Naumann, I.D. (2007) The Australian species of Monomachidae (Hymenoptera: Proctotrupoidea), with a revised diagnosis for the family.http://doi.wiley.com/10.1111/j.1440-6055.1985.tb00241.x

## Eksterne lenker
* 
* Foto av en *Monomachus*-art: https://web.archive.org/web/20131222035659/http://hymatol.org/introduction/taxalist/Proctotrupoidea/monomachidae.jpg
Abja kommune

**Abja kommune** er en tidligere landkommune i Viljandi fylke i Estland. Kommunen hadde cirka 2&nbsp;800 innbyggere og et areal på 290&nbsp;km². Kommunen lå sørvest i fylket.

24. oktober 2017 ble Karksi, Abja, Halliste og Mõisaküla innlemmet i den nye Mulgi kommune.

## Referanser


## Eksterne lenker
*
Kolga-Jaani kommune

**Kolga-Jaani kommune** var en landkommune i Estland. Den lå nordøst i Viljandi fylke. Kommunen hadde rundt 1&nbsp;500 innbyggere (2012) og et areal på 312&nbsp;km². I 2017 ble Kolga-Jaani kommune innlemmet i Viljandi kommune.

## Referanser


## Eksterne lenker
*
Bernardo Pasquini

***Bernardo Pasquini*** (1637–1710) var en italiensk komponist og organist.

Bernardo Pasquini studerte hos Mariotto Bocciantini i Uzzano. Senere flyttet han til Ferrara der han i perioder var organist ved byens *Accademia della Morte*. I desember 1655 gikk han i tjeneste hos den romerske adelsmannen Innocenzo Conti, og fulgte ham til Roma. En vanlig antakelse om at Pasquini studerte hos Antonio Cesti og Loreto Vittori, er sannsynligvis basert på en feiltakelse.

Pasquini bidro i stor grad til utviklingen av cembalomusikken. Han var en ledende musikkpedagog, og blant kjente elever er Johann Philipp Krieger, Francesco Durante, Georg Muffat, Domenico Scarlatti og Francesco Gasparini.

Pasquini skrev 14 operaer og 5 oratorier, dessuten var han en av de første som skrev sonater for cembalo.

## Referanser


## Kilder
* 

## Eksterne lenker
* 
* Liste over Pasquinis sceneverk, operone.de
* ''Partite sopra la Aria della Folia da Espagna'', kantoreiarchiv.de
Digital Light Processing

**Digital Light Processing (DLP)** er et varemerke eid av Texas Instruments, og er en teknologi som brukes i projektorer. Det ble opprinnelig utviklet i 1987 av Dr. Larry Hornbeck ved Texas Instruments.

I DLP-projektorer blir bildet laget av mikroskopiske små speil som er lagt ut i en matrise på en halvlederkrets, kjent som en Digital Micromirror Device (DMD).
Antall speil avhenger av oppløsningen på det projiserte bildet.

DLP brukes blant annet i 3M sine projektorer i Vikuiti serien.
Kõpu kommune

**Kõpu kommune** er en tidligere landkommune i Viljandi fylke i Estland. Kommunen hadde cirka 800 innbyggere og et areal på 259&nbsp;km². Kommunen lå vest i fylket. Administrasjonssenteret var landsbyen (alev) Kõpu, som ble nevnt første gang i 1481. Det står et gods i Kõpu som nå brukes som skole. Dagens Kõpu kirke ble reist i 1825.

21. oktober 2017 ble Kõo, Kõpu, Suure-Jaani og Võhma innlemmet i den nye Nord-Sakala kommune.

Den kjente folklorisken Oskar Looritsa var født i Kõpu.

## Referanser


## Eksterne lenker
*
Pelecinidae

* *[[Pelecinus]]*

**Pelecinidae** er en gruppe som hører til blant parasittvepsene og er en familie i ordenen vepser. Det er en ganske artsfattig gruppe som bare omfatter tre beskrevne, nålevende arter. Alle de nålevende artene blir plassert i slekten *[[Pelecinus]]*, men det er også beskrevet seks slekter med fossile arter. Mens de nålevende artene bare finnes i Amerika, stammer alle de kjente, fossile artene fra Øst-Asia. Den store og spektakulære *[[Pelecinus polyturator]]* er nokså vanlig i Nord-Amerika.
 
## Utseende
Store, lange og slanke, gjerne svarte snyltevepser. Hunnen av *Pelecinus polyturator* er opptil 7&nbsp;cm lang, slik skiller den seg klart fra de aller fleste andre Proctotrupoidea som er ganske småvokste. Antennene er trådformede, lange og tynne, hodet rundt med forholdsvis små, ovale fasettøyne. Forkroppen (thorax) er slank, beina middels lange. Bakleggene er tykke og kølleformede, føttene (tarsene) derimot ganske tynne. Vingene er klare med velutviklet årenett og tydelig vingemerke (*pterostigma*). Bakkroppen er sterkt forlenget og når langt bakenfor vingene, nærmest som et langt rør – i så måte ligner de på familien Monomachidae.

## Levevis
Hunnen bruker sin svært lange bakkropp til å nå ned for å legge egg på larver av skarabider (Scarabaeidae) i slekten *[[Phyllophaga]]* som lever nede i bakken.

## Systematisk inndeling

* ordenen vepser, (Hymenoptera)
** gruppen stilkvepser, Apocrita 
*** gruppen Proctotrupomorpha 
**** gruppen Proctotrupoidea
***** familien Pelecinidae
****** slekten *[[Pelecinus]]* Latreille, 1800
******* *[[Pelecinus dichrous]]* Perty, 1833 – Sør-Amerika
******* *[[Pelecinus polyturator]]* (Drury, 1773) – vidt utbredt i Nord- og Sør-Amerika
******* *[[Pelecinus thoracicus]]* Klug, 1841 – Mexico
****** *[[Pelecinopteron tubuliforme]]* Brues, 1933 – fossil art beskrevet fra Sakhalin
****** *[[Allopelecinus terpnus]]* Zhang & Raznitsyn, 2006 
****** slekten *[[Eopelecinus]]* Zhang et al., 2002 – tre fossile arter fra Kina
****** *[[Iscopinus baissicus]]* Kozlov, 1974 – fossil art
****** *[[Scorpiopelecinus versatile]]* Zhang et al., 2002 – fossil art
****** slekten *[[Sinopelecinus]]* – seks fossile arter fra Kina

## Kilder
* Zhang & Raznitsyn (2006) New extinct taxa of Pelecinidae sensu lato (Hymenoptera: Proctotrupoidea) from the Laiyang formation, Shangdong, China.https://web.archive.org/web/20110718203410/http://fossilinsects.net/pdfs/Zhang_Rasnitsyn_2006_CretRes_Pelecinidae.pdf
## Eksterne lenker
*
Paistu kommune

**Paistu kommune** er en tidligere landkommune i Viljandi fylke i Estland. Kommunen hadde cirka 1&nbsp;700 innbyggere og et areal på 129&nbsp;km². Kommunen lå omtrent midt i fylket. Administrasjonssenteret var landsbyen Paistu med 350 innbyggere, en annen større landsby er Holstre med 220 innbyggere.

Landskapet her er svært variert, med bølgete og tildels bratte høydedrag, samt en rekke formasjoner av rød sandstein som tiltrekker seg geologer. Paistukløften har inntil 20 meter dype stup. Dette landskapet inngår i Loodi naturpark (2.151 ha, 21,5 km²). Kommunen har en rekke sjøer fra istiden, blant annet Holstre- og Sinialliku-sjøene som mange besøker. Også plantelivet er rikt her, med store innslag av eik og hele 11 arter av bregner på dette lille området. 

Det er et rikt og godt avkastende landbruk i kommunen, med produksjon av melk,svinekjøtt og raffinerte produkter som brennevin og sirup. Det er også et stort sportsanlegg og aktivitetssenter i Paistu.

Maleren Juhan Muks (1899-1983) er fylkets kanskje største kunstner, og malte landskapsbilder fra Paistu.

## Referanser


## Eksterne lenker
*
Anisometropi

**Anisometropi** er en tilstand der de to øynene har en uttalt forskjell i brytningsevne. De kan ha varierende grad av hypermetropi (langsynthet), myopi (nærsynthet), eller de kan de kan være antimetropiske der det ene øyet er nærsynt mens det andre er langsynt. Av enkelte kan dette resultere i diplopi (dobbeltsyn).

Anisometropi kan tilsvarende påvirke utviklingen av samsyn hos spedbarn dersom det er stor forskjell i synsevne på de to øynene. Dette kan føre til at hjernen undertrykker synsintrykket fra det ene øyet, noe som kalles amblyopi, et ord som kommer fra gresk og betyr *dovent øye*. 

Navnet er en sammensetning fra gresk:  *an-* "ikke," *iso-* "samme," *metr-* "mål," *ops* "øye."

En studie antyder en forekomst av anisometropoi på 6% blant personer i alderen 6 – 18 år.

## Brilleglasskorreksjon
For pasienter med en stor grad av anisometropi (større enn 3 dioptrier) vil korrekt korreksjon med korrektive linser kunne føre til at pasienten får problemer ved at avbildningen på de to øynene blir så stor at dette ikke gir et godt samsyn. En slik forskjell i avbildning kalles aniseikoni. En må da avpasse styrken på glassene og avvike fra det optimale per øye for å oppnå et bedre samsyn.

En kan også oppnå en korreksjon ved at det tykkeste glasset lages tynnere og flatere, mens det tynnere gjøres tykkere og krummere.

## Se også
*Samsyn

## Referanser
Avanduse

**Avanduse** var inntil 2005 egen kommune i Estland. Men fra 20. oktober 2005 er den en del av Väike-Maarja kommune i Lääne-Viru fylke. Den var en jordbrukskommune (vald) sør i fylket med byen Simuna som sentrum. 

Avanduse hadde Valle som norsk vennskapskommune. 

## Våpen
Våpenet har fargene til apostelen Simon Peter med rødt, gull og sølv. Bølgene refererer til elven Pedja som renner gjennom kommunen. Det hvite korset på rød bunn markerer tilhørigheten til Danmark i middelalderen
Anders Larsen Langbraaten

**Anders Larsen Langbraaten** (født 1817, død 23. november 1903), også kjent som «Vesle-Anders» og «Wergelandsgutten», var en norsk felespiller fra Hadeland.

Anders Larsen Langbraaten ble født på plassen *Langbraaten*, som i dag er en del av gården Grønvold ved Lunner kirke. I 1832 ble han oppsøkt av Henrik Wergeland, som ble imponert over hans felespill og evne til å huske prekener ordrett.

En del av Anders Larsen Langbraatens felespill har blitt bevart i Gunnar Berges bok «Springdans og annen dans på Hadeland».

## Litteratur
* Berge, Gunnar «Springdans og annen dans på Hadeland» 1995
Ogndal Idrettslag

**Ogndal Idrettslag** (stiftet 21. mai 1921) er et idrettslag fra Ogndal i Steinkjer kommune i Trøndelag, som driver med allidrett, fotball, friidrett, håndball og skiidrett.

Den mest kjente utøveren som har representert klubben er skihopperen Torgeir Brandtzæg, også ble kalt «Friskus’n fra Ogndalen». Brandtzæg var én av verdens beste hoppere på midten av 1960-tallet – med to bronsemedaljer fra Vinter-OL 1964 og vinner av Hoppuka i 1964/65.

## Kjente utøvere
* Kjell Aage Gotvassli, friidrett
* Martine Bye, friidrett
* Torgeir Brandtzæg, skihopping

## Litteratur
* 

## Referanser


## Eksterne lenker
* 
* 
*
Stod Idrettslag

**Stod Idrettslag** (stiftet i 1902) er et idrettslag fra Steinkjer med avdelinger for volleyball, fotball, langrenn og ungdoms- og trimaktiviteter. Stod IL er mest kjent for å ha gode volleyballag, spesielt i kvinneklassen der de spiller i Eliteserien og vant den i sesong 2011/12.

## Eksterne lenker
*  – for volleyballgruppa.
Suure-Jaani kommune

**Suure-Jaani kommune** var en landkommune i Viljandi fylke i Estland, beliggende i Sakalafjellene. Kommunen hadde cirka 6&nbsp;200 innbyggere og et areal på 749&nbsp;km². Kommunen, som var fylkets største, lå nordvest i fylket. Det største tettstedet var småbyen Suure-Jaani.

Det er funnet to sølvskatter fra henholdsvis 800--1000-tallet, og 1300-tallet (7.000 mynter). Dette er funnet like øst for Suure-Janni, ved den store landsbyen Olustvere med godset av samme navn. Det fikk en sirlig konstruert park midt på 1800-tallet, anlagt av den siste godseieren grev Nikolai von Fersen. Også dagens severdige hovedbygg er reist av ham, og besøkes ofte av turister. Parkens åtte kilometer alléer av lind, eik og lønn inspirerte maleren Johan Muks (1899–1983). 

Helt sørøst i denne kommunen ligger den lille landsbyen Lubjasaare, hvor den berømte estiske kunstneren Johann Köler (1826–1899) var født. Han var kunstlærer for tsarfamilien ved hoffet i St. Petersburg, og kom i voksen alder bare til Lubjasaare unntaksvis, som i 1863.

## Referanser


## Eksterne lenker
*
Tarvastu kommune

**Tarvastu kommune** var en landkommune i Viljandi fylke i Estland. Kommunen hadde cirka 4&nbsp;400 innbyggere og et areal på 409&nbsp;km². Kommunen lå sørøst i fylket. Administrasjonssenteret og kommunens eneste småby var Mustla.

## Referanser


## Eksterne lenker
*
Dikemark

**Dikemark** (opprinnelig *Dikaramork*) er et tettsted og en grunnkrets ved Verkensvannets utløp i Verkenselva, øverst i dalen Askerbørskogen i Asker kommune i Akershus. Stedet ligger sør for Dikemarkvannene, om lag fem kilometer sørvest for Asker sentrum.

Første del av navnet kan bety graver, mens andre del betyr skog. Gården Dikemark har gårdsnummer 89 i Asker. Fire husmannsplasser har vært tilknyttet Dikemark/Kongsskogen: Rundtom, Bondestua, Berget og Jonserud.

Dikemark har vært senter for flere kjente eller viktige virksomheter, deriblant Dikemark jernverk, Dikemark sykehus og Vardåsen tuberkulosesanatorium.

## Litteratur
* Biofokusrapport 2009-23 : Naturverdier ved Dikemark og Vardåsen i Asker kommune

## Referanser
Lucifugum

**Lucifugum** er et black metal-band fra Ukraina, som ble startet opp i 1995.  

## Medlemmer
### Nåværende medlemmer
*Khlyst (Igor Naumchuk) – Vokal (2014-), poesi (1995–), Trommer programmering (2008-) 
*Stabaath (Elena Naumchuk) – Vokal, gitar, bass (2004–)

### Tidligere medlemmer
*Faunus – Vokalist (1995 – 2001)
*Bal-a-Myth – Gitar, bass (1995 – 2002) 

## Utgitte plater
* Gates of Nocticula – 1996
* Path of Wolf – 1996
* Through the Indifferent Sky – 1997
* on the sortilage of christianity – 1999 
* On hooks to pieces! – 2000
* …and the Wheel keeps crunching… – 2001
* Stigma Egoism – 2002
* …back to chopped down roots – 2003
* Sociopath: philosophy cynicism – 2003
* Vector33 – 2005
* The Supreme Art of Genocide – 2005
* Involtation – 2006
* Sectane Satani – 2007
* Acme Adeptum – 2008
* Xa Heresy – 2010
* Od Omut Serpenti – 2012
* Sublimessiah – 2014

## Eksterne lenker
* 
* 
* Metal Archives
* Propaganda
Plattfot

Plattfot (latin: *pes planus*) er en tilstand av nedsynkning av fotbuen, enten i langsetter fra hælen mot tærne, gjerne i kombinasjon med en utoverbøyning av hælen (*pes plano valgus*), eller på tvers av foten i fremre del av foten (*pes transverso planus*). En tilstand av nedsunken fotbue kommer gjerne som et resultat av overbelastning av foten, spesielt dersom personen har en disposisjon. Medfødt plattfot er sjeldnere. 

Mot underlaget danner foten en hvelving, fotbuen. Konstruksjonen gjør foten egnet til å fjære trykk fra kroppens vekt. Foten er bygget for bevegelse i en rullende form fra hæl til tå. En tilstand av nedsunken fotbue kan medføre mindre fjæring, og økt belastning i leggene og noen ganger i knær.

## Behandling
Lettere grader av plattfot kan behandles med innleggssåler (fotsenger), gjerne i kombinasjon med trening av musklene i foten. I noen tilfeller av høyere grad av plattfot kreves operasjon. I et slikt tilfelle vil en person som er plattfot regnes som en svak funksjonshemming.

## Referanser
Maksimumstermometer

Et maksimumstermometer er et spesielt væsketermometer som viser den høyeste temperaturen i løpet av en viss tidsperiode. Instrumentet er vanligvis konstruert slik at bare temperaturstigning registreres, mens væskestrengen brytes når temperaturen igjen faller. Varianter med en stift som blir liggende igjen ved høyeste registrerte temperatur eksisterer også. Maksimumstermometeret plasseres normalt i samme høyde som det regulære termometeret, og er skjermet mot nedbør og direkte stråling.

Maksimumstermometeret var i mange år en sjeldenhet på de meteorologiske stasjonene i Norge. Dette kan illustreres ved at selv en værstasjon som Røros, med observasjonsstart i 1871, ikke fikk et slikt termometer før i 1954. Hvis en stasjon ikke hadde maksimumstermometer, ble den høyeste av hovedobservasjonene, normalt foretatt kl. 7, 13 og 19 NMT, loggført som døgnets maksimumstemperatur.

Henrik Mohn undersøkte forholdene omkring ovennevnte, og fant ut at den faktiske maksimumstemperaturen (i.e. den som ble målt med et maksimumstermometer) i gjennomsnitt var en grad høyere enn den høyeste hovedobservasjonen.

## Litteratur
* Gustav Bjørbæk: *Norsk vær i 100 år*. Utgitt av Teknologisk forlag, 1998. 8 – 9 s.

## Eksterne lenker
* SNL – Maksimumstermometer
Fiskelva

**Fiskelva** er ei elv i Nordreisa kommune i Troms. Den er 1,5 kilometer lang og renner mellom Oksfjordvatnet og Oksfjorden, en sidefjord til Reisafjorden. Fiskelva er hovedelva i **Oksfjordvassdraget**, som ligger på halvøya mellom Reisafjorden og Kvænangen. Sammen med hovedtilløpet Storelva har den en lengde på 37,2&nbsp;km. Vassdraget har et nedbørfelt på 269&nbsp;km², og en middelvannføring på 8,2&nbsp;m³/s. Vassdraget ble varig vernet mot kraftutbygging i Verneplan III for vassdrag.

## Referanser
Liv Nordhaug

**Liv Eldbjørg Nordhaug** (født Dahl 12. januar 1926 i Bjorli ved Lesja, død 3. juli 2002) var en norsk lærer og salmedikter.

Liv Nordhaug vokste opp på Strinda i Trondheim og utdannet seg til lærer. I 1951 giftet hun seg med senere biskop i Møre bispedømme Ole Nordhaug. Hun hadde en rekke tillitsverv i samfunn og kirkeliv. Blant annet var hun styremedlem i Norsk utviklingshjelp, Norske Kvinners Nasjonalråd og Kringkastingsrådet. Hun var også den første kvinnen som ble bispdømmerådsleder, i Borg bispedømme, og var medlem av Kirkerådet, Mellomkirkelig råd, Kirkens Nødhjelps representantskap og Det teologiske menighetsfakultets forstanderskap. Nordhaug var norsk delegat ved Kirkenes verdensråds konferanse i Vancouver. 

Liv Nordhaug hadde et omfattende forfatterskap, blant annet kristen oppbyggelig litteratur, barnebøker og diktsamlinger. «Herre, du kalte disipler» (NoS 686), «Har vi sten i våre hender» (NoS 709) og «Herre, jeg vil gjerne takke» (NoS 717) er noen av de mest kjente, blant hennes mange salmer.

Nordhaug var mor til Halvor Nordhaug, biskop emeritus i Bjørgvin bispedømme.

## Salmetekster

## Referanser
Minimumstermometer

**Minimumstermometer** er et spesielt væsketermometer som viser den laveste temperaturen i løpet av en viss tidsperiode. Instrumentet er ofte konstruert slik at en stift blir ført med væskestrengen når temperaturen synker, men blir liggende igjen når temperaturen stiger. Minimumstermometeret plasseres normalt i samme høyde som det regulære termometeret, og er skjermet mot nedbør og direkte stråling.

Minimumstermometeret ble innført som standard på norske meteorologiske stasjoner i 1875. Før denne tid ble den laveste av hovedobservasjonene, normalt foretatt kl. 7, 13 og 19 NMT, loggført som døgnets minimumstemperatur.

## Referanser


## Eksterne lenker
* «Maksimums-minimumstermometer», Universitetet i Oslo, Institutt for biovitenskap
Lifebuoy flammekaster

**Lifebuoy flammekaster** (**Flamethrower, Portable, No 2**) også kjent som **Ack Pack** er en britisk flammekaster som ble brukt i andre verdenskrig.

Den kom i to utgaver, Mark 1 som kun ble brukt til testing og trening, og Mark 2 som ble brukt i kamp. Over 7 000 enheter ble produsert fra 1943 til 1944. Tanken tar 18 liter brennstoff, og rekkevidden er 36 meter. Den veide 29 kilo, og ble regnet som ganske tung. Den hadde en tenningsmekanisme med kun 10 tenninger, men det var mulig å først sprøyte ut brennstoff og så tenne for å øke skadene.

Den fikk navnet Lifebuoy (*livbøye*) fra fasongen på brennstofftanken.
Panzerschreck

**Raketenpanzerbüchse** (**RPzB**), på tysk populært kalt *Panzerschreck* («panserskrekk») eller *Ofenrohr* («ovnsrør»), var et tysk panservernvåpen med rakettdrevet granat brukt mot fiendlige panservogner under andre verdenskrig. 

Våpenet ble avfyrt fra skulderen og avfyrte en finnestabilisert rakett med en hulladningskjerne.

Under kamphandlingene i Afrika fikk tyske soldater tak i amerikanske bazookaer. Tyskerne laget en kopi, bare enda større og kraftigere, og den fikk navnet Panzerschreck. Granatene fra denne klarte å gjennomtrenge dobbelt så tykt panser som fra bazookaer. Den er skulderholdt og skyter en rakett med en rettet sprengladning.

Panzerschreck ble gitt til infanterisoldater for bruk mot allierte panservogner. Skuddene klarte å gjennombore alle typer panservogner på den tiden, og var et fryktet våpen. Den veier 11&nbsp;kg uten rakett, er 164&nbsp;cm lang, og har en rekkevidde på ca. 150 meter. Det ble produsert 289 151 enheter av RPzB 54 og 25 744 enheter av RPzB 54/1 mellom 1943 til 1945. Antallet er mindre enn for Panzerfaust, et engangsvåpen som også var effektivt mot panservogner.

## Varianter
* RPzB 43 – første type, laget kun i et mindre antall
* RPzB 54 – med beskyttelseskjold for skytteren
* RPzB 54/1 – kortere (135&nbsp;cm) og med bedre sikter og ny avfyringsmekanisme


Bundesarchiv Bild 101I-734-0013-11, Russland-Nord, Soldaten mit Raketen-Panzer-Büchse.jpg|Tyske soldater i skyttergrav i Nord-Russland med *Panzerschreck*. Både laderen og skytteren har panserødeleggelsesmerker som tegn på å ha ødelagt fiendtlige stridsvogner.
Bundesarchiv Bild 101I-710-0371-25, Ukraine, Ausbildung an Panzerabwehrwaffe.jpg|*Raketenpanzerbüchsen-Granate*, rakettdrevet granat som prosjektil til Panzerschreck. 
FinnishTroops Tornio1944 002.jpg|Finske soldater med tysk *Panzerschreck* på vei mot Kemi under Lapplandskrigen, Finlands krig mot tyske styrker nord i Finland under andre verdenskrig fra september 1944 til april 1945.


## Ytelse
Penetrering målt mot fra de engelske forkortelsene "FHA" og "RHA" pansring.

## Referanser


## Eksterne lenker
* 
* Panzerschreck Raketen-Panzerbüchse
Radioåret 1922

**Radioåret 1922** er en oversikt over radioprogram, hendelser, fødte og avdøde personer med tilknytning til radio i 1922.

## Hendelser
*  1. januar – Det britiske radioselskapet BBC begynner å sende i London og kan høres med krystallmottaker.
*  6. februar − Offisiell åpning av statlige radiosendinger i Frankrike, over «Poste de la Tour Eiffel».
*  Februar - Verdens første radiosending av en symfonisk konsert gjøres med Detroit Symphony Orchestra over stasjonen WWJ..
*  19. februar − Ed Wynn blir den første store vaudevillestjernen på radio. Sendingen er Ed Wynns *[[The Perfect Fool]]* og stasjonen er WJZ, New York, USA. Det er også verdens første radiosending med publikum til stede.
*  23. mars – Countrymusikeren Fiddlin’ John Carson opptrer for første gang via radiosenderen WSB i Atlanta.
*  11. mai − Det første sportsreferatet på radio i Storbritannia sendes på stasjonen 2LO. Arthur Burrows refererer en boksekamp mellom Ted "Kid" Lewis og Georges Carpentier på Olympia. På grunn av press fra avisene lages det ingen nye sportssendinger i Storbritannia før i 1927.
*  Juni − Prøvesendinger innledes i Sverige av private selskap. Radiostasjoner blir etablert i Sverige.
*  7. september: Den første radiosendingen i Brasil gjennomføres i forbindelse med Brasils 100-årsjubileum som selvstendig stat. President Epitácio Pessoa medvirker.
*  18. oktober – Det britiske radioselskapet BBC (British Broadcasting Company, seinere British Broadcasting Corporation) innleder sin virksomhet.
*  November – Det svenske telegrafverkets forsøksinstitusjon begynner med prøvesendinger fra Vaxholm.
*  1. november − Den første norske værprognosen i radio sendes i Bergen radio, i det daglige innslaget *[[Meteo Prognostique]]* som sendes to ganger daglig.
*  14. november − BBC sender sine to første nyhets bulletenger, begge leses to ganger ("en gang raskt, og en gang langsomt" – for å avgjøre lytternes reaksjon).
*  desember − To 14-åringer i Drammen bygde sin egen radiosender, og startet regelmessige sendinger. Januar 1924 ble senderen konfiskert av Telegrafstyret.Begrepet «kringkasting» ble foreslått i en navnekonkurranse arrangert av Aftenposten. Vinnerordet var «rundtelefonering».

## Radioprogram

## Fødsler

|-
|Mars ||5. || Håkon Karlsen ||  || journalist og kringkastingsmedarbeider ||align=center| 85 ||align=center| 2007 ||  
|-
|rowspan=3|Mai ||18. || Birgit Gjernes ||  || kringskastingsmedarbeider ||align=center| 95 ||align=center| 2018 ||
|-
|23. || Edith Ranum ||  || dramatiker og regissør av hørespill ||align=center| 80 ||align=center| 2002 ||
|-
|27. || Øivind Johnssen ||  ||sportjournalist og skuespiller ||align=center|82||align=center|2005 || 
|-
| Juni || 3. || Gry Waage ||  || NRK-journalist ||align=center|97 ||align=center|2019 || 
|}

## Dødsfall

|-
|August || 2. || Alexander Graham Bell ||  || oppfinner og ingeniør ||align=center|75 ||align=center|1847 || 
|}

## Referanser
Perama (skip)

**Perama** var en seilskipstype som ble brukt som fraktefartøy langs den østlige delen av Egeerhavet ved den anatoliske kysten mot Khíos. Skipstypen eksisterte helt inn i 1900-tallet. Skipet har tradisjonelt åpent dekk og var mellom 50 og 60 engelske fot langt. Stedet for båttypens opprinnelse er sagt å være øya Syros.

Seilskipet hadde normalt en lastekapasitet på mellom 50 og 100 tonn og en rigging kalt *goleta-briki* (brigg-skonnert) med forskjellige seil, men mest vanlig var to luggerseil eller gaffelseil, og den fremste masten var lavere enn den bakerste. I likhet med de mindre caique-båtene som gikk under den greske betegnelsen *kaiki* har denne skipstypen også skarpe ender og utfallende skrogssider som rettet seg opp mot relingen. 

Peramaen skilte seg ut ved å ha en rett forstevn med stor spring og oppgående hekk mot akterstevnen og ved det beholdt den de elegante linjene i skroget uten noe avbrytning. Som andre seilfarkoster uansett størrelse hadde peramaen også skvettganger langs dekket med åpninger nederst av stor størrelse.

Peramaen dominerte Egeerhavet i flere århundrer fram til begynnelsen på 1900-tallet. Første gang en slik betegnelse på et skip dukket opp var like før Konstantinopels fall i 1453, ved dette tidspunktet var den brukt om mindre ferjer.

## Se også
* Caique

## Litteratur
* *Conway`s History of the ship: The Heyday of Sail- The Merchant Sailing Ship 1680-1830* 1995 ISBN 0-85177-644-2

## Eksterne lenker
* Modell av Perama med gaffelseil
* Bildegalleri av Perama
* Perama med brigantine-rigg
* Perama som toppseilskonnert
Vilhelm Swedenborg

**Gustaf Vilhelm Emanuel Swedenborg** (født 17. juni 1869 i Kvidinge, død 1943 på Drottningholm), sønn av oberstløytnant Gustaf Erik Oscar Swedenborg og Maria Therése Fock, var en svensk yrkesmilitær og aeronaut, i dag hovedsakelig husket for å ha vært reservist på Andrées ekspedisjon mot Nordpolen i 1897 og for å ha vært en av de første svenske ballongfarere. Han var dessuten innehaver av det første internasjonale ballongførerdiplom som ble utstedt i Sverige i 1905.

## Deltagelse i Andrée-ekspedisjonen
Swedenborg ble tatt med som reservist av Andrée høsten 1896. Bakgrunnen for valget kunne nok være at Swedenborg var en etterkommer av Emanuel Swedenborg og hans kjente etternavn gav glans til ekspedisjonen. Han var dessuten svigersønn til den store polarforsker Nordenskiöld. (Han var i sitt første ekteskap gift med dennes datter, Anna Sofia Nordenskiöld.) 
Swedenborg reiste til Paris i mars 1897 sammen med ekspedisjonens tredjemann, løytnant Knut Frænkel. De skulle der få opplæring i ballongflyvning av Henri Lachambre, fabrikanten av ballongen «Örnen» som skulle brukes til polekspedisjonen.

Ekspedisjonen trengte imidlertid aldri Swedenborgs innsats, og han forfulgte en militær løpebane etter at ekspedisjonen lettet fra Danskøya i juli 1897. Han ble en kjent aeronaut og fløy blant annet sammen med Hans Frænkel, bror til Knut Frænkel. Sammen med Hans Frænkel og Eric Unge satte han i 1902 svensk rekord i langdistanseflyging med ballong. På 14 og en halv time fløy de 760&nbsp;km. Denne rekorden står den dag i dag. Han var i sitt andre ekteskap gift med journalisten og manusforfatteren Hedvig Tamm.

Da restene av Andrée-ekspedisjonen ble funnet i 1930, ble de døde fraktet til Sverige. Den aldrende oberstløytnant Swedenborg (Han ble pensjonert i 1921) var en av æresvaktene da likene ble tatt imot i Sverige, en fremvisning av heraldisk sorg landet ikke skulle se maken til før Palme-drapet nesten 60 år senere.

## I fiksjon
I romanen *Ingenjör Andrées luftfärd* av Per Olof Sundman fremstilles Swedenborg som tidvis usympatisk, arrogant og frekk og hans rolle i ekspedisjonen tilskrives det faktum at han var Nordenskiölds svigersønn. Den siste replikkveksling mellom Knut Frænkel og Swedenborg (det er stort sett med Frænkel Swedenborg snakker i romanen) lyder (med Frænkel som jeg-person):

«Både Andrée og jeg er takknemlige over at vi slipper deg som tredjemann i gondolen. Swedenborg smilte bredt. -Farvel, kjære venn, sa han. Nå skilles vi og kommer ikke til å møtes mer. -Det gleder meg, svarte jeg.»

I filmatiseringen av romanen er han en heller anonym skikkelse, spilt av Henric Holmberg.

I sin roman "RESERVISTEN" (Tiden forlag 2017), som er en fiksjonalisert dagbok, betrakter forfatter Bjørn Olaf Johannessen ekspedisjonen fra reservisten Swedenborgs ståsted.

## Litteratur
Vilhelm Swedenborg:*Över och under molnen*, Stockholm 1939, Gebers forlag, 200 sider.

## Referanser
Cecilie Bjørnstad

**Cecilie Bjørnstad** (født 18. desember 1978) er en norsk forfatter fra Nordland. Hun debuterte med novellesamlingen *Hit, men ikke lenger* i 2009.

I 2010 kom hennes første roman *Reise i vernedrakt*.

I april 2015 kom hennes tredje bok, romanen, *Irmelin Rothman, din for evig.*

## Bibliografi
* *Hit, men ikke lenger* (Publica forlag 2009) ISBN 9788292789629 
* *Reise i vernedrakt* (Publica forlag 2010) ISBN 9788282510189
* *Irmelin Rothman, din for evig* (Kolofon forlag 2015) ISBN 9788230012475

## Eksterne lenker
* https://web.archive.org/web/20150617061614/https://ceciliebjornstadblog.wordpress.com/
Peradeniidae

* *[[Peradenia clavipes]]*
* *[[Peradenia micranepsia]]*
* *[[Peradenia galerita]]*

**Peradeniidae** er en gruppe som hører til blant parasittvepsene og er en familie i ordenen vepser. Det er en artsfattig gruppe som omfatter bare to kjente, nålevende arter fra Australia, dessuten kjenner man én fossil art. Ingenting er kjent om biologien deres. Man antar at de kan være nærmest beslektet med familien Heloridae.
 
## Utseende
Middelsstore (4 – 8&nbsp;mm), slanke, svarte veps. De kjennes lettest på de veldig oppsvulmede bak-leggene. Hele dyret er blankt svart, tynt kledt med fine, lyse, korte hår. Hodet er middels stort, bredere enn langt, med store, nyreformede fasettøyne og tre punktøyne (ocelli) i pannen. Forkroppen (torax) er forholdsvis kort og høy. For- og mellom-beina er korte og spinkle, bakbeina derimot svært kraftige. Baklårene er noe fortykkede, bak-leggene svært kraftige og kølleformede, føttene derimot ganske slanke. Vingene er velutviklede, litt røykfargede med svart forkant og tydelig, men ikke spesielt stort, svart vingemerke. Årenettet er noe redusert. Bakkroppen (gaster) er festet til frokroppen med en lang "stilk" (petiolus), denne er tydelig lenger enn hoved-delen av bakkroppen, som er dråpeformet.

## Levevis
Peradeniidene er tilsynelatende svært sjeldne, og praktisk talt ingenting er kjent om biologien deres. Gruppen ble ikke oppdaget før i 1985. De fleste kjente eksemplarene er innsamlet om vinteren.

## Systematisk inndeling

* ordenen vepser, (Hymenoptera)
** gruppen stilkvepser, Apocrita 
*** gruppen Proctotrupomorpha 
**** gruppen Proctotrupoidea
***** familien Peradeniidae Naumann & Masner, 1985
****** slekten *[[Peradenia]]* Naumann & Masner, 1985
******* *[[Peradenia clavipes]]* Naumann & Masner, 1985
******* *[[Peradenia micranesia]]* Naumann & Masner, 1985
******* *[[Peradenia galerita]]* Musetti, Johnson & Janzen, 2001 – fossil art fra eocen-tiden

## Litteratur
* Naumann, I.D. & Masner, L. (1985) Parasitic wasps of the proctotrupoid complex: a new family from Australia and a key to world families (Hymenoptera: Proctotrupoidea *sensu lato*). Australian journal of Zoology 33: 761-783.

## Eksterne lenker
* 
* Foto av *Peradenia clavipes*: http://lib.uky.edu/ETD/ukyento2004t00207/Proctotrupoidea/habitus/Peradeniidae.pdf
Tegneserieåret 1922

**Tegneserieåret 1922** er en oversikt over hendelser, fødte og avdøde personer med tilknytning til tegneserier i 1922.

## Hendelser

## Pristakere
*Pulitzerprisen for "Editorial Cartooning": Rollin Kirby, *New York World,* for "On the Road to Moscow"

## Fødsler
 

|-
|Januar || 1. || Jerry Robinson ||  || tegneserietegner || align=center|89 ||align=center|2011 || 

|rowspan=2|Mars ||1. || William Gaines ||  || forlegger, redaktør og manusforfatter,grunnlegger av *[[MAD]]* || align=center|70 || align=center|1992 ||

|8. || Shigeru Mizuki ||  || mangategner || align=center|93 || align=center|2015 || 
|-
|Mai ||2. || Doug Wildey ||  || animatør og tegneserietegner || align=center|72 || align=center| 1994 ||

|Juni ||16. || Jack Keller ||  || tegneserietegner || align=center|80 || align=center|2003 ||
|-
|August || 3. ||Ron Turner ||  || serieskaper og illustratør || align=center|76 || align=center| 1998 

|rowspan=2|November || 5. || Violet Barclay ||  || illustratør og tegneserietegner || align=center|97 || align=center|2010 ||

|26. || Charles M. Schulz ||  || tegneserieskaper, *[[Knøttene]]s* skaper || align=center|77 || align=center| 2000 || 
|-
|rowspan=3|Desember ||27. || Ferdinando Tacconi ||  || tegneserietegner || align=center|83 || align=center| 2006 ||
|-
|28. || Stan Lee ||  || forfatter og forlegger || align=center|95 || align=center|2018 || 
|-
|30. || Marc Sleen ||  || tegneserieskaper || align=center|93 || align=center|2016 || 
|}

## Dødsfall

|-
|Mai ||15. || Leslie Ward  ||  || tegneserietegner ||align=center| 70 ||align=center| 1851 ||
|}


Charles_Schulz_crop_1993.jpg|Charles M. Schulz(1922–2000)
Jerry Robinson by David Shankbone.JPG|Jerry Robinson(1922–2011) 
Stan_Lee_December_2016.jpg|Stan Lee(1922–2018)


## Referanser
Ska-P

**Ska-P** (uttalt *eskape*) er et spansk ska-punk-band. Det ble danna i Vallecas i Madrid i 1994. Ska-Ps låter karakteriseres av inkomformisme, og kritiserer kapitalisme, rasisme og dyremishandling, og forsvarer menneskerettighetene og anarkisme.

Låten *Cannabis*, som støtter legalisering av marihuana, fra deres andre album, gjorde Ska-P kjent i store deler av den spansktalende verden. Bandet ble midlertidig oppløst i 2005, men kom tilbake høsten 2008.

## Medlemmer
*Roberto Gañan Ojea («Pulpul»): vokal, andregitar
*Ricardo Delgado («Pipi»): andrevokal og showmann
*José Miguel Redin («Joxemi»): sologitar, kor
*Julio César Sánchez («Julitros»): bass, kor
*Alberto Javier Amado («Kogote»): keyboard, kor
*Luis Miguel García («Luis Mi»): trommer
*Garikoitz Badiola: trombone, helikon
*Alberto Pérez: trompet
*Marc Sumo: saksofon, tenor, baryton

### Tidligere medlemmer
*Pako: trommer
*Toni Escobar: gitar, kor

## Diskografi
### Studialbum
**[[Ska-P (album)|Ska-P]]* – 1994
**[[El vals del obrero]]* – 1996
**[[Eurosis]]* – 1998
**[[Planeta Eskoria]]* – 2000
**[[¡¡Que Corra La Voz!!]]* – 2002
**[[Lágrimas y Gozos]]* – 2008

### Konsertalbum
**[[Ska-P En Concierto|En Concierto]]* – 2000 (bare i Frankrike)
**[[Incontrolable]]* (CD + DVD) – 2004

### Singler
**[[Cannabis (sang)|Cannabis]]* (El vals del obrero) – 1996
**[[Ñapa Es]]* (El vals del obrero) – 1996
**[[Paramilitar]]* (Eurosis) – 1998
**[[Planeta Eskoria (sang)|Planeta Eskoria]]* (Planeta Eskoria) – 2000
**[[Derecho de Admisión]]* (Planeta Eskoria) – 2000
**[[Crimen sollicitationis (song)|Crimen Sollicitationis]]* (Lágrimas y Gozos) – 2008

### Øvrige låter
* Mano Negra Illegal (Señor Matanza) – 2001 (Tributo a Mano Negra) 
* Agradecidos... Rosendo (Navegando) – 1997 (Tributo a Rosendo)

## Eksterne lenker
* 
* 
*
Luding

**Luding** (kinesisk: 泸定县; pinyin: *Lúdìng Xiàn*), på tibetansk **Jabsamka**, er et fylke i provinsen Sichuan i Folkerepublikken Kina. Det er understilt det autonome prefektur Garzê for tibetanerne.

Befolkningen var på  innbyggere i 1999.

## Ludingbroen
Over elva Dadu He fører den berømte Ludingbroen. Den er inngått i kinesisk kommunistisk folklore på grunn av heltefortellinger fra et militært slag her under «den lange marsjen» i 1935.

Broen stammer fra 1706. Den har et spenn på 100 m, er 2,8 m bred og ligger ca. 14 m over elvevannet. Den ble i 1961 oppført på Folkerepublikken Kinas liste over kulturminner.

## Administrative enheter
**Storkommunene** Luqiao (泸桥镇), Lengqi (冷碛镇), Xinglong (兴隆镇), Moxi (磨西镇);

**Kommunene** Lan'an (岚安乡), Pengba (烹坝乡), Tianba (田坝乡), Chuni (杵坭乡), Jiajun (加郡乡), Dewei (德威乡), Xinxing (新兴乡), Detuo (得妥乡).

## Samferdsel
Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.

## Referanser


## Eksterne lenker
* Lokalregjeringens offisielle hjemmeside  
* Informasjonsside
Danba

**Danba** (kinesisk: 丹巴县; pinyin: *Dānbā Xiàn*), eller ***Rongzhag***, er et fylke i provinsen Sichuan i Folkerepublikken Kina. Det er understilt det autonome prefektur Garzê for tibetanerne.

Befolkningen var på  innbyggere i 1999.

## Kulturminner
De gamle diaolouene i Rongzhag (*Danba gudiaoqun*, 丹巴古碉群) ble i 2006 tilføyd på listen over Folkerepublikken Kinas kulturminner.

## Mineral
Mineralet danbaitt er oppkalt etter fylket. Det ble oppdaget der av kinesiske forskere i 1983.

## Administrative enheter
**Storkommunen** Zhanggu 章谷镇

**Kommunene** Badi 巴底乡, Bawang 巴旺乡, Niexia 聂呷乡, Geshenzha 革什扎乡, Bian'er 边耳乡, Dandong 丹东乡, Donggu 东谷乡, Shuizi 水子乡, Gezong 格宗乡, Suopo 梭坡乡, Dongnügu 东女谷乡, Yaozha 岳扎乡, Banshanmen 半扇门乡, Taipingqiao 太平桥乡.

## Referanser


## Eksterne lenker
* Informasjonsside
Jiulong (Garze)

**Jiulong** (kinesisk: 九龙县; pinyin: *Jiǔlóng Xiàn*), eller ***Gyaisi***, er et fylke i provinsen Sichuan i Folkerepublikken Kina. Det er understilt det autonome prefektur Garzê for tibetanerne.

Befolkningen var på  innbyggere i 1999.

I dette fylket anlegges Jiangbian-demningen med vannkraftverk.

## Administrative enheter
**Storkommunen** Xia'er (Garba) 呷尔镇

**Kommunene** Tanggu 汤古乡, Xieka 斜卡乡, Sanyanlong 三岩龙乡, Shangtuan 上团乡, Bawolong 八窝龙乡, Naiqu 乃渠乡, Wulaxi 乌拉溪乡, Yandai 烟袋乡, Kuiduo 魁多乡, Hongba 洪坝乡.

**Nasjonalitetskommuner ([[yi (folk)|yi]]folket)**: Zi'er 子耳彝族乡, Sanya 三垭彝族乡, E'er 俄尔彝族乡, Xiaojin 小金彝族乡, Duoluo 朵洛彝族乡, Taka 踏卡彝族乡, Wanba 湾坝彝族乡.

## Referanser


## Eksterne lenker
* Lokalregjeringens offisielle hjemmeside  
* Informasjonsside
Yajiang

**Yajiang** (kinesisk: 雅江县; pinyin: *Yǎjiāng Xiàn*) eller *Nyagquka*, er et fylke i provinsen Sichuan i Folkerepublikken Kina. Det er understilt det autonome prefektur Garzê for tibetanerne.

Befolkningen var på  innbyggere i 1999.

## Administrative enheter
**Storkommunen** Hekou 河口镇

**Kommunene ** Xiala 呷拉乡, Bajiaolou 八角楼乡, Pubarong 普巴绒乡, Zhusang 祝桑乡, Milong 米龙乡, Bayirong 八衣绒乡, Bosihe 波斯河乡, Egu 恶古乡, Yayihe 牙衣河乡, Xi'eluo 西俄洛乡, Malangcuo 麻郎错乡, Decha 德差乡, Honglong 红龙乡, Kela 柯拉乡  -- **Zhamai-området** (*qu*): 扎麦区 （kommunene Waduo 瓦多乡, Murong 木绒乡）

## Samferdsel
Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.

## Referanser


## Eksterne lenker
* Lokalregjeringens offisielle hjemmeside  
* Informasjonsside
Luhuo

**Luhuo** (kinesisk: 炉霍县; pinyin: *Lúhuò Xiàn*) er et fylke i provinsen Sichuan i Folkerepublikken Kina. Det er understilt det autonome prefektur Garzê for tibetanerne.

Befolkningen var på  innbyggere i 1999.

## Administrative enheter
**Storkommunen** Xindu 新都镇

**Kommunene** Niba 泥巴乡, Yade 雅德乡,  Luoqiu 洛秋乡, Simu 斯木乡, Yimu 宜木乡, Renda 仁达乡, Zhuwei 朱倭乡, Dandu 旦都乡, Chonggu 充古乡, Gengzhi 更知乡, Kaniang 卡娘乡, Chongta 宗塔乡, Zongmai 宗麦乡, Shangluokema 上罗柯马乡, Xialuokema 下罗柯马乡

## Samferdsel
Kinas riksvei 317 løper gjennom området. Den fører fra Chengdu til Nagqu i Tibet.

## Referanser


## Eksterne lenker
* Lokalregjeringens side  
* Informasjonsside
Gustav Fr. Lange

**Gustav Fredrik Lange** (født 22. februar 1861 i Halden, død 11. februar 1939 i Oslo) var en norsk fiolinist, fiolinpedagog, teorilærer og komponist, i sin tid ansett som en av Norges ypperste.

Han var 2. konsertmester i Oslo Filharmoniske Orkester fra starten i 1919 og før den tid 1. konsertmester i  Christiania Theater og Nationaltheatret. Med Ole Olsen og Edvard Grieg laget han musikk til Henrik Ibsens lystspill De unges forbund (Svenska Teatern, premiere 1901). I likhet med Ole Olsen var Lange frimurer og virket som dirigent og arrangør for Frimurernes orkester (1921–36). I Halden hadde han kammerkvartett med
Oscar Borg (hans fiolinlærer i ungdommen), Markus Boberg og cellisten Hamilton.

Med Peter Brynie Lindeman satt han i redaksjonen for *Orkestertidende – blad for musikere og musikervenner* (1892–94). Lange var medstifter av Oslo musikklærerforening, Norske musikklæreres landsforbund og Norsk Tonekunstnersamfund. Han var også lærer i  fiolin samt teori
og harmonilære ved Konservatoriet i Oslo (1889–1937).

## Utvalg av hans elever
* Anne-Marie Ørbeck
* Henrik Due
* Magne Elvestrand
* Johan Stanley Simonsen
* Gunnar Knudsen
* Bjarne Brustad
* Arild Sandvold
* Ludvig Nielsen
* Frithjof Spalder
* Reidar Thommessen
* Judith Heber

## Premier
* Kongens fortjenstmedalje i gull 1921
* Den svenske medaljen *[[Litteris et Artibus]]*
* Den franske utmerkelsen *[[Ordre des Palmes académiques (Frankrike)|Officier de l'Instruction Publique]]*

## Utgivelser
* *Moderne Violinmusik. Samling af nyere Komponisters Værker udsatte for Violin med Piano* (1896)
* *Praktisk violinskole*
* *Praktisk harmonilære* (Norsk Musikforlag)
* *Melodier til "Kom skal vi synge 2"* (Cappelen, 1942)

## Referanser
Tilgodehavende hyre

**Tilgodehavende hyre** (**TGH**) ble beregnet og utbetalt i aktuell valuta ved ankomst til havn. Betydningen var at en ville ha utbetalt så mye som mulig av hyra uten å låne.

Uttrykket var aktuelt i den epoken hvor skip fikk lengre landligge ved lasting og lossing, og mannskapene kunne ta seg i land. Valutaen varierte med anløpsstedet, og ble ofte bare benevnt «gærninger» for at en skulle slippe å holde rede på navnene. Skillemynt ble da smågærninger.

Det var lønningssjef ombord, oftest stuerten, som holdt orden på opptjent hyre og overtid, samt valutakurser.
Baiyu

**Baiyü** (kinesisk: 白玉县; pinyin: *Báiyù Xiàn*) er et fylke i provinsen Sichuan i Folkerepublikken Kina. Det er understilt det autonome prefektur Garzê for tibetanerne.

Befolkningen var på  innbyggere i 1999.

Fylket grenser i vest til Jinsha Jiang, som det øvre løpet av Kinas største elv, Yangtze, heter. På vestsiden av elven begynner den autonome region Tibet.

## Administrative enheter
**Storkommunen** Jianshe 建设镇

**Kommunene** Jinsha 金沙乡, Ronggai 绒盖乡, Zhangdu 章都乡, Marong 麻绒乡, Hepo 河坡乡, Rejia 热加乡, Denglong 登龙乡, Zengke 赠科乡, Acha 阿察乡, Maqiong 麻邛乡, Liaoxi 辽西乡, Nata 纳塔乡, Anzi 安孜乡, Gaiyu 盖玉乡, Shama 沙马乡, Shanyan 山岩乡

## Referanser


## Eksterne lenker
* Lokalregjeringens offisielle hjemmeside  
* Informasjonsside
Xiangcheng (Garzê)

**Xiangcheng** (kinesisk: 乡城县; pinyin: *Xiāngchéng Xiàn*), eller ***Qagchêng***, er et fylke i provinsen Sichuan i Folkerepublikken Kina. Det er understilt det autonome prefektur Garzê for tibetanerne.

Befolkningen var på  innbyggere i 1999. Over 92 prosent av dem er tibetanere.

Det tibetansk-buddhistiske tempelet *Bsampeling* ligger i fylket. Klosteret er nybygd, men restene av det gamle klosteret er fremdeles synlige inne i selve småbyen.

Fylket ligger høyt oppe i fjellpartiet Shanlui Shan, omgitt av fjelltopper som når opp til 5278 og 5122 moh (fjellet Suolang). Fjellpassene nord og sør for selve småbyen Xiangcheng er på henholdsvis 4163 og 4327 moh (Daxueshanpasset).

## Referanser


## Eksterne lenker
* Lokalregjeringens offisielle hjemmeside 
* Informasjonsside 
* Xiangcheng
Vitenskapsåret 1922

## Hendelser
*Stefan Banach formulerer Banachs fixpunktssats.
*British Broadcasting Corporation (BBC) innleder radiosendinger i Storbritannia.
*Den britiske arkeologen Howard Carter finner inngangen til farao Tutankhamons grav i Egypt.
*Tsjekkiske kjemikeren Jaroslav Heyrovský finner opp polarografien for kjemisk analyse, Nobelpristaker 1959.
*Første vellykkede insulinbehandlingen av diabetes.
*Arthur Compton studerer spredningen (scattering) av røntgenfotoner gjennom elektroner.
*Otto Stern og Walther Gerlach påviser "rommets kvanteegenskaper".

## Prisvinnere
*Copleymedaljen: Ernest Rutherford
*Darwinmedaljen: Reginald C. Punnett
*Faradaymedaljen: Oliver Heaviside
*Henry Draper-medaljen: Henry Norris Russell, amerikansk astrofysiker
*Lalande-prisen: Henry Norris Russell
*Nobelprisen:
**Fysikk: Niels Bohr
**Kjemi: Francis Aston
**Fysiologi/medisin: Archibald V. Hill, Otto Meyerhof
*Sylvestermedaljen: Tullio Levi-Civita
*Wollastonmedaljen: Alfred Harker

## Andre hendelser
*Priestleymedaljen etableres.

## Fødsler

## Dødsfall

## Bildegalleri

Camille_Jordan_4.jpg|Camille Jordan(1838–1922)
Ernest_Solvay_1900s.jpg|Ernest Solvay(1838–1922)
Jacobus_Kapteyn.jpg|Jacobus Kapteyn(1851–1922)
Axel_Thue.jpg|Axel Thue(1863–1922)
Ernest_Shackleton_before_1909.jpg|Ernest Shackleton(1874–1922)
Thomas-kuhn-portrait.png|Thomas Samuel Kuhn(1922–1996)
Aage_Bohr.jpg|Aage Niels Bohr(1922–2009)
CNYang.jpg|Chen Ning Yang(1922–)


## Referanser


## Eksterne lenker
*